કેન્દ્ર સરકારે અગાઉ ત્રણથી ચાર વાર ખાદ્યતેલની આયાત ડ્યૂટી વધારી હોવા છત્તા પણ ખાદ્યતેલની વિક્રમી આયાત થઈ રહી છે. દેશમાં વિતેલ વર્ષમાં કુલ ૧૫૫ લાખ ટન ખાદ્યતેલની આયાતથઈ હતી. બીજી તરફ ઘરઆંગણે સોયાબીન-મગફળીનાં ભાવ નીચા હોવાથી વિવિધ તેલીબિયાં સંસ્થાઓ દ્વારા પણ ડ્યૂટી વધારવાની માંગણી થઈ રહી છે. આવી સ્થિતિમાં કેન્દ્ર સરકાર આયાત ડ્યૂટીમાં વધારો કરે તેવી સંભાવનાં છે. એક તરફ ખેડૂતોનું આંદોલન ચાલી રહ્યું છે ત્યારે નવી સિઝનમાં ખેડૂતોને પૂરતા ભાવ મળી રહે એ માટે પણ સરકાર તેલીબિયાંનાં ભાવને ઉપર લાવવા માટે ખાદ્યતેલની આયાત ડ્યૂટી વધારવાનો ફરી એક વાર નિર્ણય લે તેવી પૂરી સંભાવનાં છે.